Кайыңды суусу, Ак-Суу району

Кайыңды суусу – Борбордук Теңир-Тоодогу суу, Сары-Жаздын сол куймасы. Ак-Суу районунун аймагында. Кан-Теңир тоо тоомунун түштүк-батыш тарабындагы Кайыңды мөңгүсүнөн башгалып, Кайыңды өрөөнү аркылуу батышка агат. Узундугу 50 км, алабынын аянты 599 км2, анын 158 км2ин мөңгү жана түбөлүк эрибеген кар ээлеп жатат. Алабынын орточо бийиктиги 3800 м. Мөңгү, кар жана булак сууларынан куралат. Июль-август айларында агымдын жылдык көлөмүнүн 60-70%и агып өтөт, ноябрь-апрелде тартылат. Жылдык орточо чыгымы 10 м3/сек, эң көбү 100 м3/сек, эң азы 1,5 м3/сек. Негизги куймасы Ат-Жайлоо суусу. 

 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

Категория:Кыргызстандын суулары‎
Категория:Ак-Суу району
Категория:Теңир-Тоо